Opus exgraphiatum
Opus exgraphiatum (Italice sgraffito vel aliquando sgraffiato) est modus parietes vel fictilia decorandi, qui ex appositione aliquorum stratorum tectorii(d) coloribus discrepantibus ad superficiem parietis (dummodo haec maneat humida), vel in appositione duorum insequentium stratorum tegumenti diversorum colorum ad fictilem materiem crudam consistit. In utroque casu, opus perficitur velamen externum sic scalpendo, ut velamen inferius in conspectum afferatur et lineamenta imaginis gignat.